། ཞབས་དྲུང་ན་འཁོད་པའི་ཉམས་སྣང་བཟང་པོ་ཡོད་པ་འགའ་
162

ཞིག་གིས་ཀྱང་མཐོང་བ་བྱུང་སྟེ། དེ་ནས་རིང་པོ་མ་ལོན་པར་སྐུ་ཁམས་ཀྱང་རིམ་
གྱིས་གོང་ནས་གོང་དུ་བསྙུན་དང་བྲལ་བར་གྱུར་ཏོ། །
གཞན་ཡང་དེའི་ཚེ་བར་ཆད་ཀྱི་མཚན་མ་ཅུང་ཟད་རྩུབ་པ་རེ་འོང་རེས་ཀྱིས།
རྗེའི་ཞལ་སྔ་ནས་ལ་བཅོམ་ལྡན་འདས་རྡོ་རྗེ་འཇིགས་བྱེད་དང་། འཁོར་ལོ་ཆེན་
པོའི་གཟིགས་སྣང་རེ་ངེས་ཅན་དུ་འོང་ཞིང་། དེའི་སྟོབས་ཀྱིས་བར་ཆད་ཀྱི་
མཚན་མ་དེའང་མྱུར་དུ་ཞི་འགྲོ་བ་ཞིག་འདུག བཅོམ་ལྡན་འདས་རྣམ་པར་རྒྱལ་
མ་དང་། སྒྲོལ་མ་དང་། གདུགས་དཀར་དང་། འོད་ཟེར་ཅན་དང་། རྒྱལ་བ་
སྨན་གྱི་བླ་དང་། དེ་བཞིན་གཤེགས་པ་ཚེ་དཔག་ཏུ་མེད་པ་རྣམས་ཀྱི་སྐུའི་སྣང་
བ་དངོས་སུ་གཟིགས་པ་ཕལ་ཆེར་གྱི་དུས་སུ་བྱུང་ཞིང་། ཡེ་ཤེས་མགོན་པོ་ཕྱག་
དྲུག་པ། གུར་གྱི་མགོན་པོ། ཕྱག་བཞི་པ། རྣམ་ཐོས་སྲས་རྣམས་ཀྱི་གཟིགས་སྣང་
ཡང་ནར་མར་བྱུང་ངོ་། །ཞེས་གསུངས་ལ། གཤིན་རྗེ་ཆོས་ཀྱི་རྒྱལ་པོ་དང་།
གནོད་སྦྱིན་ཀྵེ་ཏྲ་པཱ་ལ་གཉིས་ནི་བྲན་བཞིན་དུ་བཀའ་སྒྲུབ་པར་བྱེད་དོ།
ཁམས་བསྙེལ་བ་ཅུང་ཟད་དྭངས་པའི་སྐབས་ཤིག་ཏུ། རྗེ་བཙུན་འཇམ་པའི་
དབྱངས་ཀྱི་ཞལ་ནས། ད་ཕྱིན་ཆད་གཙོ་བོར་བསྐྱེད་རྫོགས་ཀྱི་རྣལ་འབྱོར་ཐུགས་
ཉམས་སུ་བཞེས་པ་ལ་འགྲུས་པར་མཛད་ན། སྔགས་བླ་མེད་ཀྱི་སྒོ་ནས་རྟོགས་པ་
ཁྱད་པར་ཅན་མྱུར་དུ་རྒྱུད་ལ་འཁྲུངས་ཤིང་། སློབ་མ་སྐལ་ལྡན་བདུན་ལའང་
ལམ་གྱི་རྟོགས་པ་ཁྱད་པར་ཅན་རེ་སྐྱེ་བར་འགྱུར་རོ། །ཞེས་ལུང་བསྟན་པར་
མཛད་པ་ལ། རྗེའི་ཞལ་སྔ་ནས། ངེད་ཁམས་མ་སྙོམས་པའི་སྐབས་ཀྱི་ཉམས་ཀྱི་
སྣང་བ་ལ་གཏད་པ་ཆེར་མེད་དམ། རྟོགས་ལྡན་པ་ལའང་འདྲི་དགོས་གསུངས་
ནས་བཀའ་གནང་བས། རྟོགས་ལྡན་པ་ན་རེ། བསྐྱར་མ་ཞུ་དགོས་པ་མེད། ཚེ་
བློས་བཏང་སྣོད་དུ་རུང་བའི་འཁོར་རྣམས་ལ་མདོ་སྔགས་ཀྱི་ལམ་རྫོགས་པར་་་་་་་་
163

བསྟན་ནས་སྒོམ་དུ་བཅུག རྗེའི་ཞལ་སྔ་ནས་རང་གིས་གཙོ་བོར་སྐུ་མཚམས་ཀྱི་
ངང་ནས་སྒྲུབ་པ་ལྷུར་མཛད་ན། རྗེའི་ཞལ་སྔ་ནས་རང་གི་ཐུགས་རྒྱུད་ལ་ལམ་དེ་
མྱུར་དུ་འཁྲུངས་པའི་ནང་གི་རྒྱུ་བདེ་སྟོང་གི་ཡེ་ཤེས་ཁྱད་པར་ཅན་ལ་སོགས་པ་་་་
སྔར་ཐུགས་རྒྱུད་ལ་འཁྲུངས་ཚར་ཞིང་། ཕྱིའི་རྐྱེན་ཞིང་སྐྱེས་ཀྱི་ཕོ་ཉ་མོ་རྣམས་
ཀྱིས་གྲོགས་མཛད་པ་ལ་སོགས་པ་ཁྱད་པར་ཅན་མྱུར་དུ་འོང་། ལྷག་པའི་ལྷས་
ཀྱང་བྱིན་གྱིས་རློབ་པས་རྒྱུ་ཚོགས་རྣམས་ཚང་ཞིང་། ལམ་དེ་མྱུར་དུ་ཐུགས་རྒྱུད་
ལ་འཁྲུངས་སོ། །ཞེས་རྗེ་བཙུན་གྱིས་གསུངས་ཞེས་ཟེར་རོ། །
དེ་ནས་ནུབ་ཅིག་རྟོགས་ལྡན་པའི་མནལ་ལམ་དུ།
རྗེ་ཪིན་པོ་ཆེའི་མཆོད་
རྟེན་ཡིན་ཟེར་བའི་ཕྱག་ཚད་ཡོངས་སུ་རྫོགས་པ། ནོར་བུ་རིན་པོ་ཆེའི་ཏོག་སྤྲིན་
གྱི་གསེབ་ན་སླེབ་པ། ཁ་དོག་ཤིན་ཏུ་དཀར་ཞིང་མཁྲེགས་པ་དཀར་ཡོལ་གྱི་རྣམ་
པ་ལྟ་བུ་བྱས་པ་ཞིག་ལ། མཁའ་འགྲོ་མ་མང་པོ་འདུས་པ། ལ་ལ་ནི་མིའི་བུ་མོ་ལྟ་
བུ་དང་། ལ་ལ་ནི་ལྷའི་བུ་མོ་ལྟ་བུ་རུས་པ་དང་རིན་པོ་ཆེའི་རྒྱན་སྣ་ཚོགས་འཕྱང་
བ། ལག་ན་རིན་པོ་ཆེའི་བུམ་པ་བདུད་རྩི་དཀར་པོས་གང་བ་ཐོགས་པ་དཔག་ཏུ་
མེད་པས་བདུད་རྩིའི་རྒྱུན་གྱིས་ཁྲུས་གསོལ་ཅིང་འདུག མཆོད་རྟེན་དེའི་དྲུང་ན་
དེའི་སེང་ཁྲི་དང་མཉམ་པའི་མཆོད་རྟེན་དྲུག་འདུག་པ་ལ། འགའ་ཞིག་ན་རེ།
བདུད་རྩི་གསོལ་བ་དྲག་ཅེས་ཟེར་བ་ལ། ལ་ལ་ན་རེ། འདི་རྣམས་ད་དུང་བཅོས་
དགོས་པར་འདུག་པས་ད་ལྟ་མི་གསོལ། བཅོས་ཚར་ནས་གསོལ་བར་བྱེད་ཅེས་
ཟེར། ཡང་མཆོད་རྟེན་གཅིག་གི་གོ་ས་ཞིག་འདུག་པ་དེར་ཨེ་གསོལ་ཟེར་བ་ལ།
ད་ལྟ་མཆོད་རྟེན་མ་བྱུང་བས་མི་གསོལ། བྱུང་ནས་གསོལ་ཟེར་རོ། །དེ་ནས་
མནལ་སད་པ་དང་རྗེ་བཙུན་འཇམ་པའི་དབྱངས་ལ་སྔར་འདི་འདྲ་བའི་རྨི་ལམ་་་
མི་འོང་བ་ལ་ད་ལན་བྱུང་བ་འདི་ཇི་ལྟ་བུ་ལགས། ཞེས་ཞུས་པས། སྔགས་མཚན་
164

ཉིད་ཀྱི་གོ་བ་ཐམས་ཅད་ལེགས་པར་རྫོགས། རྫོགས་རིམ་གྱི་རྟོགས་པ་ཁྱད་པར་
ཅན་བདེ་སྟོང་གི་ཡེ་ཤེས་ཁྱད་པར་ཅན་ཐུགས་རྒྱུད་ལ་འཁྲུངས་པ་རྣམས་ཀྱི་ལྟས་་
ཡིན། ཞེས་གསུངས་སོ། །རྗེའི་ཞལ་སྔ་ནས་ལ། འདི་རྣམས་ཀྱི་གོ་བ་ཐམས་ཅད་
ཡོངས་སུ་རྫོགས་པར་ཐུགས་རྒྱུད་ལ་འཁྲུངས་པ་ཇི་ཙམ་ནས་ལགས། ཞེས་ཞུས་
པས། སྔགས་ཀྱི་གནད་ཐམས་ཅད་ལ་ཐེ་ཚོམ་གྱི་ལྷག་མ་མེད་པར་ཡོངས་སུ་
རྫོགས་པ་ང་དྲུག་ནས་ཡིན། ཕ་རོལ་ཏུ་ཕྱིན་པའི་གནད་རྣམས་སྔ་མོ་ནས་རྫོགས་
རྒྱུ་ཡིན་ནའང་། ཕ་རོལ་ཏུ་ཕྱིན་པའི་ཡང་དག་མཐའ་མངོན་དུ་བྱེད་ཚུལ་དཔྱིས་
ཕྱིན་པ་ཞིག་གོ་བ་སྔགས་ཀྱི་སྤྱོད་པའི་སྐབས་ཤིག་ལེགས་པར་གོ་བ་ལ་རག་ལས་་་་
འདུག་ཅེས་གསུངས་སོ། །
དེ་ནས་བསྙུན་ལེགས་པར་དྭངས། གཙུག་ལག་ཁང་རྨད་དུ་བྱུང་བ་བཞེངས་
ཤིང་། ཆོས་ཀྱི་འཁོར་ལོ་ཟབ་ཅིང་རྒྱ་ཆེ་བ་རྒྱུན་མི་འཆད་པར་བསྐོར་བ་རྣམས་
ཀྱི་རྣམ་པར་ཐར་པ་ནི་ཐུན་མོང་བར་གསལ་ལ། ཡང་དགུང་ལོ་དྲུག་ཅུ་རྩ་གཉིས་
བཞེས་པའི་དགུན་སྨད་ཅིག་ཆོས་སྐྱོང་འདི་རྣམས་ལའང་གཏོར་མ་འབུལ་བའི་་་་་
དུས་དབྱངས་ཀྱི་ང་རོ་དང་བཅས་ན་ཤིན་ཏུ་དགྱེས་པར་འདུག་པས་འདི་བཞིན་་་
བྱེད་པ་ཡིན་གསུངས་ནས། གཤིན་རྗེ་ཆོས་ཀྱི་རྒྱལ་པོ་སྤྱན་འདྲེན་པ་དང་།
བསྟོད་ཅིང་བསྐུལ་བ་སོགས་ཀྱི་དབྱངས་བཞི་མཛད། དེ་དུས་ནུབ་ཅིག་སྐུ་དྲུང་ན་
གནས་པ་བསྙེན་བསྒྲུབ་སོགས་ལ་བརྩོན་པ་ཞིག་གི་རྨི་ལམ་དུ། གཤིན་རྗེ་ཆོས་ཀྱི་
རྒྱལ་པོ་སྐུ་ཤིན་ཏུ་བརྗིད་ཅིང་ཆེ་བ་ཞིག་ཕ་ཚད་ནས་བྱོན་ནས། བསྟོད་པའི་
དབྱངས་འདི་ལྟར་གྱིས་ལ་འཐེན་ཞིག་གསུངས་ནས། ཁོང་རང་གིས་འཐེན་གྱིན་
འདུག་པས།
ས་དང་རི་བོ་ཐམས་ཅད་བེར་རེ་རེ་འོང་གིན་འདུག་པ་ཞིག་རྨིས་
འདུག གཞན་ཡང་དེ་འདྲ་བའི་རྨི་ལྟས་འགའ་རེ་ལ་བྱུང་། དེ་ནས་དབྱངས་སྦྱོང་
165

བ་རྣམས་ལའང་འདིའི་གཏོར་མ་མ་བཤམས་པར་དབྱངས་བྱ་མི་རུང་བར་འདུག་
པས་མ་བྱེད་གསུངས། སྐབས་ཤིག་ཏུ་དེའི་རྒྱུ་མཚན་ཇི་ལྟ་བུ་མཆིས། ཞེས་ཞུས་
པས། ལར་རང་གཤིན་རྗེ་ཆོས་རྒྱལ་འདི་ཁོང་རང་གི་སྐུའི་རྣམ་པ་ཇི་ལྟ་བས་ཀྱང་
མང་དུ་འོང། ཁྱད་པར་སྐུ་དྲུང་ན་ཞབས་ཏོག་ལ་རྒྱུན་པར་ཡོད་པ་གང་ཡང་རུང་
བ་རེའི་གཟུགས་བྱད་དུ་བྱས་ནས་གཟིམས་ཁང་གི་ནང་དུ་ཕར་འགྲོ་ཚུར་འགྲོ་་་་་་
དང་། སྐུ་མདུན་སོགས་སུ་བྱ་བྱེད་མང་པོ་བྱེད། སྙན་དྲུང་དུ་ཤུབ་ཤུབ་ཀྱིས་ཞལ་
ཏ་ཞུ་བའི་རྣམ་པ་ཅན་བྱས་ནས། གཏམ་མང་པོ་ཞིག་སྨྲ་བ་ནར་མར་འོང་། དེ་
གཟིམས་ཁང་ན་ནར་མར་གནས་པ་མང་པོས་ཀྱང་མཐོང་བ་འོང་ཞིང་། དེ་ཡང་
གང་གི་གཟུགས་སུ་བསྒྱུར་བ་དེར་འཁྲུལ་ནས་གཞན་ཚོས་ངོ་མི་ཤེས་པ་ཞིག་འོང་།
ཁ་སང་ནས་དབྱངས་བྱེད་པའི་དུས་ཐམས་ཅད་དུའང་དེ་འདྲ་ཞིག་འོངས་ནས་་་་
ལབ་ལབ་རང་བྱེད། གཏོར་མ་སྟེར་དགོས་པ་འདུག གཏོར་མ་བྱས་ན་དབྱངས་
ཀྱི་ང་རོ་བྱས་པའི་ཚེ་དགའ་བའི་རྣམ་འགྱུར་སྣ་ཚོགས་བྱེད་པ་འདུག་ཅེས་་་་་་་་་་་
གསུངས་སོ། །འདི་དག་ནི་བདག་གིས། བདག་ཉིད་ཆེན་པོ་འདིའི་མངོན་པར་
རྟོགས་པའི་ཡོན་ཏན་ཟད་མི་ཤེས་ཤིང་གཏིང་དཔག་པར་དཀའ་བའི་ཆུ་གཏེར་་་་
ཆེན་པོ་ལས། སྐྲ་རྩེའི་ཆུ་ཚོད་ཙམ་བླངས་ནས་བརྗོད་པར་ཟད་ལ། མཐའ་དག་
པར་ནི་ལྟ་ཅི་ཞིག་སྨོས་ལ། ཆེ་ལོང་དག་ཀྱང་མ་ལུས་པ་བདག་ཅག་རྣམས་ཀྱི་བློ་
ཡུལ་དུ་གྱུར་པ་ནི་རྔོ་མི་ཐོགས་ལ། བདག་ཉིད་ཆེན་པོ་འདི་ནི་ཇི་ཙམ་གྱི་ལུང་
དང་མངོན་པར་རྟོགས་པའི་ཡོན་ཏན་བརྗོད་ཀྱིས་མི་ལང་བ་ལ་དབང་འབྱོར་་་་་་་
ཀྱང་། ཁེངས་པ་དང་མངོན་པའི་ང་རྒྱལ་གྱི་དྲི་ཙམ་ཡང་མི་མངའ་བར་མ་ཟད་
ཀྱི། མངོན་པར་རྟོགས་པའི་ཡོན་ཏན་ཆེན་པོའི་ཆེན་པོ་དག་ལྟ་ཞོག ཕྲ་མོ་དག་
ཀྱང་ཕྱི་རོལ་ཏུ་མི་མངོན་ཞིང་འཆབ་པར་མཛད་དེ། རྙེད་བཀུར་དང་སྙན་གྲགས་

166

ལ་སོགས་པའི་ངོར་བལྟ་བས་བདག་ཉིད་གསལ་བར་སྒྲོགས་པ་ནི།
བསྐལ་པ་
དཔག་ཏུ་མེད་པའི་སྔ་རོལ་ནས་རྨི་ལམ་དུའང་རྒྱང་བསྲིངས་པར་མ་ཟད་ཀྱི།
ཉིད་ལ་དད་པ་བསྒོམ་པ་ལྷུར་བྱེད་པ་ཆེན་པོ་དག་གིས་ནན་གྱིས་གསོལ་བ་དག་་་་
ལའང་བཀའ་སྩོལ་བ་ཤིན་ཏུ་དཀའ་དཀའ་ལྟར་སྟོན་ན། འཕྲོས་པའི་བཀའ་
མཆིད་སྣ་ཚོགས་པ་དག་གི་ཞར་བྱུང་གིས་སྐབས་ཕྱེ་ནས་བར་མ་དོར་གསུངས་པ་་
ཉིད་དུ་ལྟ་ག་ལ་འགྱུར་ཏེ། གཞན་ལ་ཕན་པར་འགྱུར་བ་ལ་སོགས་པའི་དགོས་པ་
ཁྱད་པར་ཅན་ཉེ་བར་མ་གཟིགས་པར། བདག་ཉིད་ཕུན་སུམ་ཚོགས་པར་སྒྲོག་པ་
ལྷུར་བྱེད་པ་ནི་དམ་པའི་ཚུལ་མ་ཡིན་པར་གཟིགས་པའི་ཕྱིར་རོ། །དེ་ལྟ་ནའང་
བདག་ཉིད། རྗེ་རིན་པོ་ཆེ་ལ་མི་ཕྱེད་པའི་དད་པ་ཤུགས་དྲག་པོས་ཡུན་རིང་དུ་
གསོལ་བ་བཏབ་ཅིང་། ཁྱད་པར་བདག་ཉིད་ཆེན་པོ་འདིའི་མངོན་པར་རྟོགས་
པའི་ཡོན་ཏན་ཆ་ཤས་རེ་ཙམ་ཡང་ཁོང་དུ་ཆུད་པར་གྱུར་ཏེ་དེ་ཉིད་རྒྱུ་མཚན་དུ་་་
བྱས་པའི་སྒོ་ནས་ཐེག་པ་མཆོག་གི་དགེ་བའི་བཤེས་གཉེན་ལ་དད་པ་བསྒོམ་པ་་་་་
ལྷུར་བྱེད་པ་དང་། བདག་ཀྱང་ཚེ་རབས་ཀུན་ཏུ་དམ་པ་དེའི་ལེགས་པར་བཤད་
པའི་བདུད་རྩིས་འཚོ་བར་སྨོན་པ་རྒྱུན་གྱི་རྣལ་འབྱོར་དུ་བྱེད་པར་གྱུར་ན་ཅི་མ་་་་
རུང་སྙམ་པ་ཡིད་ལ་བཅགས་བཞིན་པས། གསེར་གྱི་མེ་ཏོག་དང་བཅས་པའི་
མཎྜལ་སྔོན་དུ་བཏང་སྟེ་གསོལ་བ་བཏབ་པ་ལས། རྗེ་བཙུན་བླ་མ་དམིགས་པ་
མེད་པའི་ཐུགས་རྗེ་ཆེན་པོ་དང་ལྡན་པ་དེས་བརྩེ་བ་ཆེན་པོས་ཉེ་བར་གཟིགས་ཏེ།
དགྱེས་བཞིན་དུ་བཀའ་སྩལ་བ་ཅུང་ཟད་ཅིག་མཆིས་པ་དག རྗེ་ཉིད་ལ་མི་ཕྱེད་
པའི་དད་པ་དང་ལྡན་པའི་བཤེས་གཉེན་སྡེ་སྣོད་དང་རྒྱུད་སྡེ་འཛིན་པ། ལུང་
དང་མངོན་པར་རྟོགས་པའི་ཡོན་ཏན་གྱིས་ཕྱུག་པ་ཤིན་ཏུ་མང་པོ་ཞིག་གིས་་་་་་་་་་
ཐུགས་ཀྱི་འདུན་པ་ཤུགས་དྲག་པོས་ཞལ་ཏ་ནན་ཆེར་གནང་ཞིང་བསྐུལ་བའི་་་་་་་
167

བཀའི་ཁུར་ལྕི་བས་ནོན་པར་གྱུར་ཏེ།
སླར་ཡང་རྗེ་བླ་མ་ཉིད་ལ་གསོལ་བ་བཏབ་
ཅིང་། ཡི་གེར་འགོད་པའི་གནང་བ་སྤྱི་བོར་མནོས་ནས། རྗེ་བཙུན་བླ་མ་དེའི་
མངོན་པར་རྟོགས་པའི་ཡོན་ཏན་རྨད་དུ་བྱུང་བ་འདི་དག་སྐལ་བ་དང་ལྡན་པ་་་་་
དག་ལ་ཕན་གདགས་པའི་སླད་དུ་མཆོགཏུ་གསང་བའི་གཏམ་གྱི་དགའ་སྟོན་ཡི་་་་
གེར་བཀོད་པ་ལ། ནོངས་པ་མཆིས་པ་གང་ལགས་པ་དེ་དག་ཐམས་ཅད། རྗེ་བླ་
མ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་དེའི་སྤྱན་སྔར་འཆགས་་་་་་
ཀྱིས། བརྩེ་བ་ཆེན་པོས་བཟོད་པར་བཞེས་ཏེ་བདག་ལ་སྒྲིབ་པར་མི་འགྱུར་བར་
བྱིན་གྱིས་བརླབ་ཏུ་གསོལ། བདག་ཉིད་ཆེན་པོ་འདི་ལ་གཅིག་ཏུ་དད་ཅིང་སྐལ་
བ་དང་ལྡན་པ་དག་གིས་ཀྱང་ཡི་གེ་འདི་ཉིད་ཚོགས་པར་དབྱུང་བའི་གཏམ་དུ་བྱ་
བ་མ་ཡིན་ཏེ། མཆོག་ཏུ་གསང་བའི་གཏམ་གྱི་རོལ་བས། དད་པ་ལྷག་པར་
བསྐྱེད་པ་ལྷུར་བླང་བར་བྱའོ། །
བཙུན་ཐུགས་རྗེའི་གཏེར། །མཉམ་མེད་འགྲོ་བའི་མིག་གཅིག་ཙོང་ཁ་པ། །དེ་ཡི་
།གཅིག་ཏུ་བསྡུས་པའི་རྗེ་
།གང་གི་ཆ་ཤས་ཙམ་ཞིག་རབ་
རླབས་ཆེན་ཡོན་ཏན་རྒྱ་མཚོ་ལས། །རྨད་བྱུང་མངོན་པར་རྟོགས་པའི་ཡིད་བཞིན་
དེ་ལྟར་བདག་གིས་རྒྱལ་བ་སྲས་བཅས་ཀུན།
ནོར། །ས་སྟེང་སྐྱེ་བོ་ཀུན་ལ་གསལ་མིན་པ།
བློའི་ཉེས་པས་འདིར། །སྦས་དོན་གསལ་བར་བགྱིས་ལ་སོགས། །ནོངས་པ་གང་
ལགས་གནོང་བ་ཡིས། །བླ་མ་མཆོག་ལ་བདག་འཆགས་སོ། །དགེ་བ་འདི་ཡིས་ཚེ་
བླངས་ནས། །སྐལ་ལྡན་དད་པའི་རྒྱལ་མཚན་རྩེར་བཀོད་དོ། །གང་ཡང་བདག་
རབས་ཀུན་ཏུ་བདག །གང་གི་མཚན་ཡང་བསྐལ་པར་རྙེད་དཀའ་བ། །ཐེག་
མཆོག་དགེ་བའི་བཤེས་ཁྱོད་ཞབས་ཀྱི་རྡུལ། །འབྲལ་མེད་གཙུག་ཕུད་རྒྱན་དུ་
བསྟེན་པར་ཤོག །དེར་ནི་སྒོ་གསུམ་བྱ་བ་ཀུན་གྱིས་ཀྱང་། །ཁྱོད་མཉེས་བགྱིད་པ་
168

འབའ་ཞིག་ལྷུར་བླངས་ནས། །དེ་ཡི་མཐུ་ལས་ཐུགས་ཀྱི་བཅུད་ཕྱུང་བ། །ཁྱོད་
གསུང་བདུད་རྩིའི་རོ་ཡིས་འཚོ་བར་ཤོག །ཐེག་ཆེན་ལམ་གྱི་གཞུང་ཤིང་བྱང་ཆུབ་
སེམས། །ཡང་དག་ལྟ་བའི་གནད་དང་རིམ་གཉིས་ལ། །འཁྲུལ་མེད་ངེས་པ་རྙེད་
ནས་བརྩོན་པ་ཡིས། །ཁྱོད་གསུང་སྒྲུབ་པ་སྙིང་པོར་བྱེད་པར་ཤོག །ཅེས་རྒྱལ་བ་
ཐམས་ཅད་ཀྱི་མཁྱེན་བརྩེ་གཅིག་ཏུ་བསྡུས་པ། ལྔ་བརྒྱ་པ་ཐམས་ཅད་ཀྱི་གཙུག་
གི་ནོར་བུ། སྙིགས་མའི་དུས་འདིར་རྒྱལ་བའི་བསྟན་པ་ལ་རྒྱལ་བ་ཉིད་དང་
མཚུངས་པ། སྐྱེ་དགུ་མ་ལུས་པའི་གཉེན་གཅིག་པུ། རྣལ་འབྱོར་གྱི་དབང་ཕྱུག་
ཐམས་ཅད་མཁྱེན་པ་བློ་བཟང་གྲགས་པའི་དཔལ་ཞེས་ས་གསུམ་ན་ཡོངས་སུ་་་་་་་
གསལ་བ་དེའི་ཞལ་སྔ་ནས་ཀྱི་རྣམ་པར་ཐར་པ་མཆོག་ཏུ་གསང་བ་རྒྱ་མཚོ་ལྟ་བུ་་་
ལས། ཆ་ཤས་ཉུང་ངུ་ཞིག་ཡོངས་སུ་བརྗོད་པའི་གཏམ། རིན་པོ་ཆེའི་སྙེ་མ་ཞེས་
བྱ་བ་འདི་ནི། དཔལ་ལྡན་བླ་མ་དམ་པ་དམིགས་པ་མེད་པའི་ཐུགས་རྗེ་ཆེན་པོ་
དང་ལྡན་པ་དེའི་ཞབས་ཀྱི་པདྨོ་ལ་གུས་པས་གཏུགས་པའི་བཀའ་དྲིན་གྱིས་ཉེ་་་་་་
བར་འཚོ་བའི་མང་དུ་ཐོས་པའི་བཙུན་པ་དགེ་ལེགས་དཔལ་བཟང་པོས། གྲུབ་
པའི་གནས་མཆོག་ཕྱོགས་ཐམས་ཅད་ལས་རྣམ་པར་རྒྱལ་བའི་སྡེ་ཆེན་པོ་འབྲོག་་་་
རི་བོ་ཆེ་དགེ་ལྡན་རྣམ་པར་རྒྱལ་བའི་གླིང་དུ་སྦྱར་བ་ཕྱོགས་དུས་ཐམས་ཅད་དུ་་་་
དགེ་ཞིང་བཀྲ་ཤིས་པར་གྱུར་ཅིག
སྭ་སྟི། རྒྱལ་བསྟན་པད་ཚལ་ཕན་བདེའི་དྲི་བསུང་ཅན། །བཤད་སྒྲུབ་་་་་་
འདབ་རྒྱས་རྣམ་གྲོལ་སྦྲང་རྩིའི་བཅུད། །འགྲོ་ཀུན་སྤྱོད་ཕྱིར་སྐུ་འབུམ་བྱམས་པ་
གླིང་། །ཆོས་སྡེ་ཆེ་ནས་ཆོས་སྦྱིན་ཆར་འདི་སྤེལ། །
169